แบงก์ชาติอังกฤษประกาศคงดอกเบี้ย-วงเงิน QE
แบงก์ชาติอังกฤษประกาศคงอัตราดอกเบี้ยที่ระดับ 0.25% -วงเงิน QE ที่ระดับ 4.35 แสนล้านปอนด์ ในการประชุมวันนี้
3 ส.ค. 2560

ผู้สื่อข่าวรายงานว่า ธนาคารกลางอังกฤษ (BoE) มีมติด้วยคะแนนเสียง 6-2 เสียง ให้คงอัตราดอกเบี้ยนโยบายที่ระดับ 0.25% ซึ่งเป็นระดับต่ำสุดเป็นประวัติการณ์ ในการประชุมกำหนดนโยบายการเงินในวันนี้
นอกจากนี้ BoE ยังมีมติเอกฉันท์ 8-0 ให้คงวงเงินในโครงการซื้อพันธบัตรรัฐบาลตามมาตรการผ่อนคลายเชิงปริมาณ (QE) ที่ระดับ 4.35 แสนล้านปอนด์ และคงวงเงินซื้อหุ้นกู้ในภาคเอกชนที่ระดับ 1 หมื่นล้านปอนด์